Here is a page extracted from Wikipedia that may contain CSS, HTML, and a lot of unformatted text.

Title: سياسة مصر المائيه
Content: واجه إمداد خطوط الميه والصرف الصحى فى مصر كتير من التحديات و حقق إنجازات منهت زياده استخدام أنابيب ميه الرى و الإمداد فى الفتره ما بين 1990 ل 2006 بنسبه بين 89% و 99% فى المناطق الحضريه, و ما بين 39% ل 82% فى المناطق الريفيه. و تم الاستثمار بمستوى عالى فى البنيه التحتيه وتم تحسين نوعيه الميه و مصدرها فى مصر لتوصل عمليا لمعدل 99%. أما على الجانب المؤسسى, فتم فصل التنظيم و تقديم الخدمات من فى إنشاء شركه قابضه قوميه للميه والصرف الصحى سنه 2004, و منظم اقتصادى هى وكاله تنظيم الميه المصريه , سنه 2006.

و بتقوم الدول الأجنبيه زى الولايات المتحده وعده أعضاء فى الاتحاد الأوروبى زى فرنسا وألمانيا بالإضافه ل البنك الدولى و الجهات المانحه العربيه بتقديم مساعدات مهمه, سواء من التمويل أو المساعده التقنيه. المانحين الغربيين كمان عززوا دورهم بتقديم إصلاحات للقطاع بتهدف لمستويات أعلى من استرداد التكاليف و تغطيتها و زياده كفاءه الخدمات. شارك القطاع الخاص فى شبكات الميه و الصرف الصحى بشكل محدود جدا من فى نظام البناء والتشغيل والتحويل لمحطات المعالجه.

التوصيل 
فيه تضارب فى الأرقام حول عدد الأشخاص اللى بتوصلهم ميه الشرب المأمونه, و خصوصا لعدد الأشخاص اللى بيحصلو على خدمات الصرف الصحى. حسب الأرقام من الأمم المتحده الرسميه 99% من المصريين موصولين بمصادر محسنه للميه و 94% عندهم صرف صحى محسن سنه 2008.

جوده الخدمات

تواصل الإمداد 
وفقاً للمركزالقومى للبحوث 40% من سكان القاهره معندهمش ميه لأكتر من تلات ساعات فى اليوم.

جوده ميه الشرب 
التقديرات بتقول حوالى 17,000 طفل بيموت سنويا من الإسهال. و من اسبابها هو أن جوده ميه الشرب فى كتير من الأحيان دون المعايير. بعض محطات معالجه الميه غير فعاله فى إزاله الطفيليات والفيروسات وغيرها من الكائنات الدقيقه الطفيليه. سنه 2009, قامت وزاره الصحه بدراسه تبين على أثرها أن ميه الشرب اللى يشربها نصف مليون شخص فى أسيوط غير صالحه للاستهلاك البشرى.

معالجه ميه الصرف 
بلغ عدد محطات معالجه ميه الصرف الصحى فى مصر 239 محطه سنه 2008. وصلت قدره مصر فى معالجه ميه الصرف الصحى ل أكتر من 11 مليون متر مكعب يوميا, بتخدم أكتر من 18 مليون انسان. ازداد الرقم 10 مرات بين 1985 و2005. كميه الميه اللى بيتم صرفها فى النيل بتصل ل 3.8 مليارات متر مكعب فى السنه, تم علاج 35% منها اعتباراً من سنه 2004.

تقع اكبر محطه لمعالجه ميه الصرف الصحى فى مصر, فى الجبل الأصفر, شمال شرق القاهره, وهى تخدم حوالى 9 ملايين شخص وتعالج 2 مليون متر مكعب يوميا من سنه 2009. تصرف فى مصرف بلبيس ومنها ل مصرف بحر البقر, بعدين يُصرف ل بحيره المنزله, 170 كم بعيدا عن القاهره.

مصادر الميه 
يقدر معدل هطول الأمطار الوسطى فى مصر بحوالى 18 ملم أو ما مجموعه 1.8 مليار متر مكعب فى السنه. مصدر مصر الرئيسى للميه العذبه نهر النيل. بيمد النهر مصر بحوالى 56.8 مليار متر مكعب من الميه العذبه سنويا حوالى 97% من كل الموارد المائيه المتجدده فى مصر.

البنيه التحتيه 
اعتبارا من سنه 2008, كان فيه 153 محطه معالجه كبيره و 817 محطه معالجه صغيره للشرب و 239 محطه معالجه لميه الصرف الصحى و طول شبكات توزيع الميه 107,000 كم و طول شبكه الصرف الصحى المجمعه 29,000 كم.

مصادر

لينكات برانيه 

 وزاره الميه والرى.
 الشركه القابضه لميه الشرب والصرف الصحى.
 المصريه لتنظيم المياه.

مصر